OpenLLM-France/wikimedia huggingface dataset:
# Funció característica

« Funció característica» té aquests significats:
* Funció característica (matemàtiques): donat un conjunt E, la funció característica d'un subconjunt A és la funcion $\chi _{A}:E\to \mathbb {R}$ tal que per a tot element x de E, $\chi _{A}(x)=1$ si $x\in A$, i $\chi _{A}(x)=0$ si $x\notin A$.
* Funció característica (teoria de la probabilitat): donada una variable aleatòria real $X$, la seva funció característica és la funció $\varphi _{X}:\mathbb {R} \to \mathbb {C} ,\,t\mapsto \operatorname {E} \left(\mathrm {e} ^{i\,t\,X}\right)$.
# Funció constant

La funció constant o funció polinòmica de grau zero és la funció que no depèn de cap variable i la representem en la forma $f(x)=a$ essent a la constant (∀ a ∈ ℝ). De fet, aquestes funcions no depenen d'una variable independent, ja que si feim $y=f(x)$, llavors $y=a$.
També podem definir la funció constant com aquella que no varia quan ho fa la variable independent. D'aquesta manera, en notació diferencial tenim ${\frac {dy}{dx}}=0$
La representació gràfica d'aquestes funcions en els eixos de coordenades (vegeu Sistema de coordenades cartesianes) és una recta paral·lela a l'eix d'abscisses (o eix horitzontal).

## La funció constant com un polinomi en x

Les funcions polinòmiques (vegeu polinomi) són el conjunt de funcions l'expressió general de les quals es correspon amb $f(x)=\sum _{i=0}^{n}a_{i}x^{i}.$.
Per a n = 0 tenim $f(x)=\sum _{i=0}^{0}a_{i}x^{i}.$ expressió que es correspon amb la funció constant. Així doncs, podem considerar que $f(x)=a=ax^{0}$ es correspon amb el terme independent d'un polinomi.

## Vegeu també

* Polinomi
* Funció matemàtica
* Geometria analítica
# Frans Gunnar Bengtsson

Frans Gunnar Bengtsson (Tåsjö, Escània, 4 d'octubre de 1894 - Estocolm, 19 de desembre de 1954) fou un escriptor suec.
La seva obra més coneguda (i traduïda) és Röde Orm, un llibre d'aventures amb tocs d'humor sobre la vida d'un viking al voltant de l'any 1000.

## Jugador d'escacs

Bengtsson era un apassionat dels escacs, i fou també un escaquista aficionat de gran nivell a l'època de la I Guerra Mundial. Va arribar fins i tot a representar Suècia al Nordiska schackkongressen, el Congrés d'escacs nòrdic, que se celebrà a Copenhaguen el 1916. En honor seu, duu el seu nom un torneig d'escacs que se celebra anualment a Lund des de 1967, el Frans G Bengtssons Minnesturnering.

## Obres

* Tärningkast (1923) Recull de poemes
* Silversköldarna (1931) Assaigs
* De långhåriga merovingerna (1933) Recull d'assaigs
* Karl XII:s levnad (1935-1936)Assaig biografic del rei suec Karl XII
* Röde Orm Llibre d'aventures d'Orm el Viking
** Part 1:Sjöfarare i västerled, 1941,
** Part 2:Hemma och i österled, 1945,

## Referències

* ↑ «Nota biogràfica de Frans Gunnar Bengtsson, i comentaris sobre la seva passió pels escacs» (en anglès). Chessgames.com. [Consulta: 26 agost 2010].

## Enllaços externs

* Biografia de Frans Gunnar Bengtsson Arxivat 2015-01-23 a Wayback Machine. (anglès)
* Frans Gunnar Bengtsson Arxivat 2007-02-05 a Wayback Machine. (suec)
# Frans Floris de Vriendt

Frans Floris de Vriendt o Franck Floris de Vriendt (Anvers, c. 1519 - ídem;1570) fou un pintor flamenc del segle xvi.
Després de viatjar en la seva joventut a Itàlia en on es va dedicar a estudiar als grans mestres (Leonardo, Miquel Àngel, Rafael entre d'altres) va retornar a la seva ciutat natal per establir-s'hi definitivament.
Frans Floris de Vriendt destaca per haver introduït el manierisme i un conjunt de trets pictòrics de procedència italiana que són anomenats "romanisme" a Flandes i els Països Baixos. D'altra banda va influir directament en el seu germà l'escultor i arquitecte Cornelis Floris de Vriendt. El seuparticular manierisme evidència temàticament i estilísticament els influxos de la pintura flamenca, en l'ús de colors sobris i en la tensió dels personatges en escenes com ara les del Judici Final.
La majoria de les seves realitzacions es troben als museus d'Anvers, Brussel·les, Florència, Châlons-en-Champagne i Múnic.

## Principals obres

* Els dotze treballs d'Hèrcules (c. 1552 Museu de Belles Arts d'Anvers).
* La caiguda dels àngels rebels (1554).
* El falconer o El falconer (1558)
* Dona asseguda (1558)
* El judici final (1556)

## Referències

* ↑ «Institut Holandès d'Història de l'Art» (en neerlandès). [Consulta: 6 maig 2019].
# Francesc de Santcliment (noble)

* Per a altres significats, vegeu «Francesc de Santcliment».
Francesc de Santcliment (Lleida, segle XIV - segle xv), senyor d'Alcarràs, Montagut i Llardecans, va ser un cavaller i ambaixador català del llinatge dels Santcliment. Fill de Francesc de Santcliment, senyor d'Alcarràs, Francesc de Santcliment pertanyia a una de les famílies més poderoses de l'oligarquia urbana de Lleida.

## Biografia

Francesc de Santcliment, important ciutadà de Lleida, el 1357 estava servint a Sardenya i el 1364 era veguer del Conflent. El 1367 fou ambaixador de Pere III el Cerimoniós davant el príncep de Gal·les, Eduard de Woodstock conegut com el Príncep Negre. El 1357 el rei vengué a Francesc de Santcliment la jurisdicció total del castell de Sarroca.

## Referències

* ↑ «Francesc de Santcliment». Arxivat de l'original el 2014-03-22. [Consulta: 22 març 2014].

## Bibliografia

* La població d'Alcarràs, Montagut, Sarroca, Llardecans, Flix i La Palma, domini dels Santcliment, el 1386
# François Giacobbi

François Giacobbi, nascut el 19 de juliol de 1919 a Venaco i mort el 7 de març de 1997 a París, és un polític francès de Còrsega.
Era fill de Paul Giacobbi (1896-1951) qui havia estat ministre amb de Gaulle, i pare de Paul Giacobbi, diputat de Còrsega.

## Càrrecs

* Sotssecretari d'Estat àa la Presidència del Consell del govern de Félix Gaillard (d'11 de novembre de 1957 a 15 d'abril de 1958)
* Sotssecretari d'Estat a la Presidència del Consell del govern de Maurice Bourgès-Maunoury (de 17 de juny a 30 de setembre de 1957)
* Diputat radical de Còrsega (1956-1958)
* Senador de Còrsega i Alta Còrsega de 1962 a 1997
* President del Consell General de Còrsega de 1959 a 1976
* President del Consell General d'Alta Còrsega de 1976 a 1982
* President de l'Assemblea de Còrsega (1974-1979)
| Precedit per: Primer en el càrrec | President de l'Assemblea de Còrsega 1974 - 1979 | Succeït per: Jean Filippi |
# Francisco Esteban Granados

Francisco Esteban Granados, més conegut com a Paco Esteban (Màlaga, 21 d'agost de 1981) és un futbolista professional que es troba sense equip des de 2012.
La carrera esportiva de Paco Esteban comença al Granada CF, però la temporada següent, la 2002-2003 va fitxar pel Màlaga CF on va tenir presència tant al primer equip com al filial, que en aquells moments estava a Segona Divisió B, però que la temporada següent ascendí fins a la Segona Divisió. La temporada 2005-2006 va anar cedit durant un temps al CF Ciudad de Murcia. La temporada següent se n'anà al Polideportivo Ejido i l'estiu del 2007 va fitxar pel Granada 74. La temporada següent fitxà pel Girona cridat a cobrir la baixa de Miki Albert. Altres clubs pels quals ha passat són: Elx CF, Ontinyent CF i CD Alcoià. El 2010 va rebre una dura sanció per mossegar un jugador del Villarreal B. El 2017 en una entrevista va reconèixer que durant la seva època al Granada s'havien comprat partits.

## Referències

* ↑ Paco Esteban a Transfermarkt.es (castellà)
* ↑ Paco Esteban, franjiverde hasta final de temporada a Marca, 15/1/2010 (castellà)
* ↑ Mínimo castigo para Paco Esteban a Diarioinformacion.com, 24/11/2011 (castellà)
* ↑ Hoy, Granada «Paco Esteban, a guantazos» (en castellà). Granada Hoy.
* ↑ ««Creo que hubo gente que se vendió y no fue muy profesional»» (en castellà). Ideal, 25-10-2017.
# Fred Westgarth

Fred Westgarth (juliol de 1887 a South Shields, Anglaterra - 4 de febrer de 1957) va ser un futbolista anglès, tot i que és més conegut pel seu paper d'entrenador.

## Carrera

Westgarth va ser un entrenador de futbol d'èxit després d'una carrera de jugador de perfil baixa. Va ser l'entrenador ajudant de South Shields abans d'unir-se a Ebbw Vale, Workington i Luton Town per a aprendre la tasca d'entrenador. El 1938 es va incorporar Stockport County com a entrenador-gestor.
El desembre de 1936 es va traslladar al Carlisle United sense esperar a veure el seu equip de Stockport guanyar el títol de la Divisió Tres (Nord) aquella temporada. El març de 1938 va dimitir del Carlisle per traslladar-se a Bradford City.
Va ajudar el Bradford a aixecar el seu primer títol durant deu anys, encara que només a la Tercera Divisió Nord Challenge Cup, el 1938-39. La temporada següent, la Segona Guerra Mundial va interrompre el futbol anglès. Westgarth es va quedar al City fins al 1943 quan es va unir al Hartlepools United.
Va tenir èxit a Hartlepools a mitjans dels anys cinquanta. El 1955 el club va arribar a la 4a ronda de la FA Cup, la seva millor actuació de la història. La temporada 1956-57, Hartlepools va perdre per poc la victòria de la Tercera Divisió (Nord). Però el 1957 es va posar greument malalt i va morir el 4 de febrer poc després de veure com el seu equip perdia 4-3 davant el Manchester United a la tercera ronda de la FA Cup davant d'un rècord d'espectadors de 17.264 al Victoria Park.

## Palmarès

* Tercera Divisió Nord Challenge Cup 1938-39 (amb el Bradford City)

## Bibliografia

* Frost, Terry. Bradford City A Complete Record 1903-1988. Breedon Books Sport, 1988, p. 69. ISBN 0-907969-38-0.
# Francisco Javier López Bravo

Francisco Javier López Bravo (Màlaga, 6 d'abril de 1974) és un futbolista andalús, que ocupa la posició de defensa.

## Trajectòria

Bravo va començar la seua carrera en el Club Atlético Malagueño, filial del CD Málaga que es va haver de refundar a la primera meitat dels 90. D'aquest procés va aparèixer el Màlaga CF, en el qual s'hi incorporaria Bravo, ja a la Tercera Divisió (94/95). El defensa va ser una peça clau per als posteriors ascensos que van conduir l'equip andalús de nou a la màxima categoria el 1999.
En primera divisió, Bravo va ser titular els dues primeres campanyes, mentre que a les altres dues queia a la suplència. L'estiu del 2003 deixa el club i recala al Rayo Vallecano, llavors a Segona B, per signar mitja temporada 03/04. L'altra mitja ho faria amb la UD Almería, a Segona Divisió.
A partir del 2004, la carrera de Bravo prossegueix en equips andalusos de divisions més modestes: Racing Portuense (04/05), UD Melilla (05/07), CD La Unión (2007) i Vélez CF (2008). També va jugar al Reial Oviedo a la segona meitat de la temporada 07/08.

## Enllaços externs

* Fitxa de Bravo
# Francisco Javier Maqueda Lafuente

Francisco Javier Maqueda Lafuente (Barakaldo, 8 de setembre de 1955) és un economista i polític basc.

## Biografia

El 1979 es va llicenciar en Ciències Econòmiques i Empresarials per la Universitat del País Basc/Euskal Herriko Unibertsitatea i va obtenir en la seva tesi de llicenciatura la qualificació d'excel·lent. El 1989 es doctorà en Ciències Econòmiques i Empresarials. De 1992 a 1994 fou catedràtic d'Economia Financera i Comptabilitat. Des de 1979 és professor de la Universitat del País Basc/Euskal Herriko Unibertsitatea, i ocupa plaça de Catedràtic d'Economia Financera i Comptabilitat (des de 1992), i des de 1994 deté la plaça de Catedràtic de Comercialització i Investigació de Mercats en la Facultat de Ciències Econòmiques i Empresarials a Bilbao.
El juny de 2003 va ser nomenat Acadèmic de la Reial Acadèmia de les Ciències Econòmiques i Financeres. És membre de diferents associacions científiques internacionals. Ha publicat tretze llibres i liderat diversos projectes d'investigació i és autor de nombrosos articles, ponències i comunicacions relacionades amb la creació d'empreses, la gestió de la innovació empresarial, les finances, el màrqueting i el comerç electrònic.
Participa, amb diferents Universitats nacionals i internacionals, en màsters, cursos de doctorat, cursos i seminaris relacionats amb la temàtica anteriorment descrita. També és membre numerari i cofundador de l'Institut d'Economia Aplicada a l'Empresa de la Universitat del País Basc/Euskal Herriko Unibertsitatea. Pertany a comitès científics i comitès de redacció de diferents revistes nacionals i internacionals i és membre numerari de l'Associació Europea de Direcció i Economia de l'Empresa (AEDEM).
Ha estat responsable de Nous Productes i Planificació Estratègica de la Caixa d'Estalvis de Bilbao (BBK) (1979-1991), director general del Centre d'Empreses i Innovació de Bizkaia (BEAZ) (1991-1997), director general del Centre de Desenvolupament Empresarial del Marge Esquerre, CEDEMI, S. A. Centre Europeu d'Empreses i Innovació (1997-2004). També ha pertangut a nombrosos Consells d'Administració d'empreses públiques i privades, com a President i Conseller.
Membre del Partit Nacionalista Basc (PNB), fou escollit senador per Biscaia a les eleccions generals espanyoles de 2004. De 2005 a 2007 fou secretari primer de la Comissió d'Estudi del Senat d'Espanya per a erradicar el racisme i la xenofòbia en l'esport. No es va presentar a la reelecció a les eleccions de 2008.

## Obres

* Las cajas de ahorro vascas en el proceso de integración en la CEE (1988)
* Creación y dirección de empresas (1991)
* Dirección estratégica y planificación financiera de la PYME (1992)
* Marketing, innovación y nuevos negocios

## Referències

* ↑ Excmo Fco Javier Maqueda Lafuenteal web de la R.A.C.E.F
* ↑ Fitxa del Senat

## Enllaços externs

* Obres de Fco Javier Maqueda a dialnet
* Declaracions de Fco Javier Maqueda sobre l'Afer de Fòrum Filatélico.
# Gamba de Nordmann

La gamba de Nordmann (Tringa guttifer) és un ocell limícola de la família dels escolopàcids (Scolopacidae) que en estiu habita llacunes i pantans de l'est de Sibèria i Sakhalín i en hivern aiguamolls del Sud-est asiàtic.
# Gamba boreal

La gamba boreal (Pandalus borealis) és una espècie de crustaci decàpode de la família Pandalidae. Es troba a les parts fredes dels oceans Atlàntic i Pacífic. En anglès la FAO la designa com northern prawn.

## Distribució

P. borealis viu a fondàries d'entre 20 i 1.330 m, normalment en fons fangosos, a temperatures de l'aigua d'entre 2 i 14 °C.

## Fisiologia

Viuen uns 8 anys, i els mascles poden arribar a tenir una llargada de 120 mm mentre que les femelles 165 mm.
Comencen sent mascles però després d'un any o dos els seus testicles es tornen ovaris i acaben la seva vida com femelles.

## Pesca comercial

P. borealis s'ha pescat a gran escala des d'inicis del segle XX a Noruega i després a altres països quan van seguir la tècnica descoberta per Johan Hjort per a localitzar-les.
l'any 2013 l'Atlantic States Marine Fisheries Commission va determinar que els estocs de P. borealis eren massa baixos i es va tancar la zona de pesca de New England.

## Usos

A més de per al consum humà, la fosfatasa alcalina (SAP) d'aquesta gamba és un enzim que es fa servir en la biologia molecular. També el quitosan s'obté d'una altra espècie de gamba i en altres coses s'usa com millorant del sòl en l'agricultura ecològica.

## Referències

* ↑ «Cercaterm | TERMCAT». [Consulta: 6 setembre 2021].
* ↑ «WoRMS - World Register of Marine Species - Pandalus borealis Krøyer, 1838». [Consulta: 6 setembre 2021].
* 1 2 3 «Pandalus borealis (Krøyer, 1838)». Species Fact Sheet. Food and Agriculture Organization. [Consulta: 2 novembre 2010].
* 1 2 «Guide to Responsible Sourcing Guide. Cold-water prawns». Seafish, 01-04-2007. Arxivat de l'original el 22 de juliol 2011. [Consulta: 2 novembre 2010].
* ↑ Based on data sourced from the FishStat database, FAO.
* ↑ Porter, Tom «Fishery Closure Puts New England's Shrimp Season On Ice». National Public Radio, 07-12-2013 [Consulta: 10 desembre 2013].
# Gamba blanca

La gamba blanca (Parapenaeus longirostris) és un crustaci decàpode de la família Penaeidae que té generalment el seu hàbitat en l'Atlàntic, en la zona del Golf de Cadis, concretament en la costa de la província de Huelva.

## Característiques

Presenta un rostre convex en la seva meitat basal, còncau, aplanat pel lateral i lleugerament dirigit cap a dalt. La seva vora inferior és inerme i el superior mostra set dents en la part convexa. El rostre continua en una carena que arriba fins a la vora posterior del closca, en aquesta es troba una dent característica. Als costats del closca s'aprecia una sutura longitudinal. El tèlson és estret i de forma apuntada amb tres dents fixes. És de tonalitat rosa pàl·lida excepte en la regió gàstrica on, a causa de la seva translúcides, sembla violeta. Pot aconseguir fins als 20 cm de longitud. Habita en sòls arenós d'entre 180 i 450 metres de profunditat.

## Producte alimentós

Sol capturar-se en la costa de Huelva (Espanya), en la del Marroc i en algunes zones del Mediterrani de manera artesanal. Pel seu predilecció especial en la cuina és comuna trobar en els mercats interiors un altre tipus de gamba sota una altra denominació. Sol preparar-se cuita i agregant-li sal grossa, o pelada en truites i ensalades, i per a la seva difusió solen existir en la costa onubense fires anuals dedicades a aquest producte com les de Punta Umbría o Huelva.

## Referències

* ↑ «Cercaterm | TERMCAT». [Consulta: 6 setembre 2021].
* ↑ «Fitxa científica de la Gamba Blanca» (en castellà). [Consulta: 17 abril 2016].
# Garmanella pulchra

Garmanella pulchra és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 4 cm de longitud total.

## Distribució geogràfica

Es troba a Centreamèrica: Mèxic (Yucatán) i Belize.

## Referències

* 1 2 «Garmanella pulchra» (en anglès). FishBase. Froese, Rainer; Pauly, Daniel (editors).
# Garlopa mecànica

Garlopa mecànica és una màquina de fusteria, que s'utilitza per ribotar i fer rebaixos, i per rectificar llistons o tirants de fusta.

## Tipus

Existeixen bàsicament dos tipus de garlopa mecànica:

### Garlopa portàtil (professional)

És una garlopa manual, amb el detall mecànic. Aquesta eina s'utilitza per a tasques d'ajustaments, terminacions i per a aplanar i rebaixar en la mida necessària, taulons, llistons i/o tirants de fusta.

### Garlopa de banc (industrial)

* La que està inclosa dins d'una màquina a la qual es denomina combinada, que en general té les funcions d'escairar (dur a angles necessaris diferent tipus de materials).
* El Tupí, la qual cosa produeix les anomenades motllures (acabats en arestes i plànols) per mitjà d'un complement de metall o acer ràpid, que gira a una velocitat molt més gran que la resta de components per mitjà d'un sistema de politjas multiplicadores.
Un altre dispositiu que executa funcions dins d'una màquina combinada és el barrinada que serveix tant en la confecció d'encaixos o buidatge de suports de fusta per al muntatge d'una frontissa, d'un pany, etc.
Finalment, una funció que comparteix la garlopa és el ribot o regruixadora, que està situat al part inferior del pla de la garlopa i serveix per a rebaixar la mida necessària, llistons i/o tirants de fusta. El que utilitzen tant la garlopa com el ribot és l'eix de metall que suporta tres o més fulles.

## Vegeu també

* Garlopa
* Ribot de contrafibra
* Màquina universal
* Fuster

## Referències

* ↑ Mi Mecànica Popular. Projectes de Fusteria
# Fréderique Robert

Fréderique Robert (Mol, província d'Anvers, 25 de gener de 1989) és un ciclista belga, professional del 2011 al 2016. En el seu palmarès destaca la victòria a la Kattekoers de 2010.

## Palmarès

* 2006
** Vencedor d'una etapa a la Volta a la Baixa Saxònia júnior
* 2007
** Vencedor d'una etapa a la Sint-Martinusprijs Kontich
* 2008
** 1r a la Fletxa de Gooik
** Vencedor d'una etapa al Triptyque des Monts et Châteaux
* 2009
** 1r a la Brussel·les-Opwijk
** Vencedor d'una etapa al Triptyque ardennais
* 2010
** 1r a la Kattekoers
** Vencedor d'una etapa al Triptyque des Monts et Châteaux
* 2013
** Vencedor de 2 etapes a la Tropicale Amissa Bongo
* 2014
** Vencedor de 2 etapes a la Tropicale Amissa Bongo

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Frédéric Amorison

Frédéric Amorison (Belœil, Hainaut, 16 de febrer de 1978) és un ciclista belga, professional des del 2002 al 2014.
En el seu palmarès destaquen dues edicions de la Fletxa flamenca, el 2011 i 2012.

## Palmarès

* 2002
** 1r al Sparkassen Giro Bochum
** Vencedor d'una etapa del Tour de la Regió Valona
* 2010
** 1r a l'A través del Hageland
** 1r al Gran Premi de Vichte
* 2011
** 1r a la Fletxa flamenca
* 2012
** 1r a la Fletxa flamenca
** 1r al Gran Premi Jean-Pierre Monseré

## Enllaços externs

* Fitxa a sitiodeciclismo.net
# GP Ouest France-Plouay 2005

L'edició del 2005 de la clàssica ciclista del Gran Premi de Plouay se celebrà el dia 28 d'agost als voltants de la localitat bretona de Plouay. L'estatunidenc George Hincapie s'endugué l'esprint d'un grup reduït després de gairebé cinc hores de cursa, guanyant així una altra cursa de l'UCI ProTour 2005 a França (ja havia guanyat etapes al Critèrium del Dauphiné Libéré i el Tour de França.

## Classificació general

| | Ciclista | Equip | Temps |
| 1 | George Hincapie | Discovery Channel | 4h 59'42" |
| 2 | Aliaksandr Vússau | AG2R Prévoyance | m. t. |
| 3 | Davide Rebellin | Gerolsteiner | m. t. |
| 4 | Daniele Bennati | Lampre-Caffita | m. t. |
| 5 | Peter Wrolich | Gerolsteiner | m. t. |
| 6 | Markus Zberg | Gerolsteiner | m. t. |
| 7 | Cristian Moreni | Quick Step-Innergetic | m. t. |
| 8 | Luca Paolini | Quick Step-Innergetic | m. t. |
| 9 | Kurt Asle Arvesen | Team CSC | m. t. |
| 10 | Jan Ullrich | T-Mobile Team | m. t. |

## Referències

* 1 2 A l'octubre del 2012, George Hincapie va ser suspés per 6 mesos i els resultats obtinguts del 31/5/2004 al 31/7/2006 van ser anul·lats.
* ↑ Al febrer de 2012, Jan Ullrich va ser suspés per 2 anys i els resultats obtinguts del 1/5/2005 al 1/5/2007 van ser anul·lats.

## Enllaços externs

* Web de la cursa
# GP Ouest France-Plouay 2008

El GP Ouest France-Plouay 2008 és una cursa ciclista que es disputà el 25 d'agost de 2008 pels voltants de Plouay, a la Bretanya. Es disputen 12 voltes a un circuit per completar un total de 229,2 km.
El vencedor d'aquesta edició fou el francès Pierrick Fédrigo, de l'equip Bouygues Telecom.

## Classificació general

| | Ciclista | Equip | Temps |
| 1 | Pierrick Fédrigo | Bouygues Telecom | 5h 42' 44" |
| 2 | Alessandro Ballan | Lampre-Fondital | m. t. |
| 3 | David López García | Caisse d'Epargne | + 03" |
| 4 | Allan Davis | Mitsubishi-Jartazi | + 13" |
| 5 | José Joaquín Rojas | Caisse d'Epargne | m. t. |
| 6 | Arnaud Gérard | FDJ | m. t. |
| 7 | Greg Van Avermaet | Silence-Lotto | m. t. |
| 8 | Romain Feillu | Agritubel | m. t. |
| 9 | Geoffroy Lequatre | Agritubel | m.t |
| 10 | Manuele Mori | Scott-American Beef | m.t |

## Classificació individual de l'UCI ProTour 2008 després d'aquesta cursa

| Posició | Ciclista | Equip | Punts |
| 1 | Alejandro Valverde | Caisse d'Epargne | 123 |
| 2 | Damiano Cunego | Lampre | 104 |
| 3 | Andreas Klöden | Astana | 96 |
| 4 | Roman Kreuziger | Liquigas | 94 |
| 5 | Cadel Evans | Silence-Lotto | 85 |
| 6 | André Greipel | Columbia | 62 |
| 7 | Mikel Astarloza | Euskaltel-Euskadi | 60 |
| 8 | Alessandro Ballan | Lampre | 60 |
| 9 | José Joaquín Rojas Gil | Caisse d'Epargne | 60 |
| 10 | Alberto Contador | Astana | 58 |

## Enllaços externs

* Web oficial de la cursa (francès)

## Notes

* ↑ «Classificació de l'UCI ProTour 2008 després del GP Ouest France-Plouay 2008, al web de l'UCI». Arxivat de l'original el 2008-11-13. [Consulta: 1r setembre 2008].